വിമാനത്തിലും വിശ്രമമില്ലാതെ മോദി യുഎസ് സന്ദര്ശനം 65 മണിക്കൂര്, നടത്തിയത് 24 ചര്ച്ച ന്യൂഡല്ഹി: പ്രധാനമന്ത്രി നരേന്ദ്ര മോദി പൂര്ത്തിയാക്കിയത് തിരക്കേറിയ യുഎസ് സന്ദര്ശനം. മോദി Narendra Modi പങ്കെടുത്തത് 20 ചര്ച്ചകളില്. യുഎസില് ചെലവിട്ട 65 മണിക്കൂറുകള്ക്കുള്ളിലാണ് ഇത്രയധികം ചര്ച്ചകളില് പ്രധാനമന്ത്രി പങ്കെടുത്തത് എന്നുള്ളതാണ് ശ്രദ്ധേയം. ഇതുകൂടാതെ, യഎസിലേക്കും അവിടെ നിന്നുള്ള മടക്കയാത്രയിലും വിമാനത്തില് വച്ച് വളരെ നീണ്ട നാല് ചര്ച്ചയും മോദി നടത്തി . ബുധനാഴ്ച യുഎസിലേക്ക് ഉള്ള യാത്രയില് രണ്ട് ചര്ച്ചകളിലാണ് അദ്ദേഹം പങ്കെടുത്തത്. എല്ലാ സന്ദര്ശനങ്ങളും സുതാര്യവും ഉല്പാദനക്ഷമവും ആയിരിക്കണമെന്ന മോദിയുടെ നിര്ദേശത്തിന് അനുസൃതമായായിരുന്നു യുഎസ് യാത്രയെന്നും അവര് വ്യക്തമാക്കി. പ്രധാനമന്ത്രി പങ്കെടുത്ത നാല് ചര്ച്ചകള് വിമാനത്തിനുള്ളിലാണ് നടന്നത്. 20 എണ്ണം യുഎസില്വച്ചു നടന്നു. ക്വാഡ്, യുഎന് പൊതുസഭാ സമ്മേളനം എന്നിവയില് പങ്കെടുക്കുന്നതിനായി മോദി ബുധനാഴ്ചയാണ് യുഎസിലേക്ക് പുറപ്പെട്ടത്. രാത്രി വൈകി വാഷിങ്ടനില് എത്തിയ ഉടന് അദ്ദേഹം കോവിഡ് സംബന്ധിച്ച ആഗോള സമ്മേളനത്തില് ഉള്പ്പെടെ മൂന്നു ചര്ച്ചകളില് പങ്കെടുത്തു. യാത്രാമധ്യേ വിമാനത്തില്വച്ച് വിദേശകാര്യ വിദഗ്ദരുമായി രണ്ടു ചര്ച്ചകളിലും പങ്കെടുത്തിരുന്നു. സെപ്റ്റംബര് 23ന് വിവിധ കമ്ബനികളുടെ സിഇഒകളുമായി അഞ്ച് ചര്ച്ചയാണ് മോദി നടത്തിയത്. തുടര്ന്ന് യുഎസ് വൈസ് പ്രസിഡന്റ് കമല ഹാരിസുമായുള്ള ചര്ച്ച നടന്നു. ജാപ്പനീസ് പ്രധാനമന്ത്രി യോഷിഹിതെ സുഗ, ഓസ്ട്രേലിയന് പ്രധാനമന്ത്രി സ്കോട്ട് മോറിസണ് എന്നിവരും ഈ കൂടിക്കാഴ്ചയില് പങ്കെടുത്തു. സെപ്റ്റംബര് 24 വെള്ളിയാഴ്ചയാണ് യുഎസ് പ്രസിഡന്റ് ജോ ബൈഡനെ നരേന്ദ്ര മോദി കണ്ടത്. പിന്നാലെ ക്വാഡ് സമ്മേളനത്തിലും പങ്കെടുത്തു. ഇതിന് ശേഷം നാല് ആഭ്യന്തര ചര്ച്ചകളാണ് ഉണ്ടായിരുന്നത്. ശനിയാഴ്ച ഇന്ത്യയിലേക്കുള്ള തിരിച്ചുവരവിനിടെ വിമാനത്തില് വച്ച് രണ്ട് ചര്ച്ചകളില് കൂടി പ്രധാനമന്ത്രി പങ്കെടുത്തതായും പിഐബി വൃത്തങ്ങള് അറിയിച്ചു.The post വിമാനത്തിലും വിശ്രമമില്ലാതെ മോദി യുഎസ് സന്ദര്ശനം 65 മണിക്കൂര്, നടത്തിയത് 24 ചര്ച്ച first appeared on Pradhana Vartha.